బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
Budget 2019: ‘ట్రెండ్ ఫాలో అవ్వను.. సెట్ చేస్తా’ అంటున్న నిర్మలా సీతారామన్!
నిర్మలా సీతారామన్ తానేంటో ఆరంభంలోనే గుర్తుచేశారు. సాధారణంగా గత ఆర్థిక మంత్రులు అందరూ గోధుమ రంగులోని బ్రీఫ్‌కేస్‌తో పార్లమెంట్‌కు వచ్చేవారు. అయితే ఈసారి నిర్మలా సీతారామన్ ట్రెండ్ మార్చారు.
Samayam Telugu | Updated:
Jul 5, 2019, 11:02AM IST
Budget 2019: ‘ట్రెండ్ ఫాలో అవ్వను.. సెట్ చేస్తా’ అంటున్న నిర్మలా సీతారామన్!
హైలైట్స్
బడ్జెట్ బ్రీఫ్‌కేస్‌ సంప్రదాయానికి మంగళం
గోధుమ రంగు బ్రీఫ్‌కేసుతో కాకుండా ఎర్రటి వస్త్రంతో కప్పిన పార్సిల్‌తో పార్లమెంట్‌కు నిర్మలా సీతారమన్
దీందో గత ఆర్థిక మంత్రుల ఆనవాయితీకి బ్రేకులు
11 గంటలకు బడ్జెట్ ప్రసంగం ప్రారంభమౌతుంది
ఇప్పుడు అందరి చూపు కేంద్ర బడ్జె‌ట్‌‌పైనే ఉంది. ఆర్థిక మంత్రి హోదాలో నిర్మలా సీతారామన్ తొలిసారిగా బడ్జెట్ ప్రవేశపెట్టబోతున్నారు. ఎన్నికల్లో ఘన విజయం సాధించిన మోదీ ప్రభుత్వానికి ఇది తొలి బడ్జెట్.
సాధారణంగా ఆర్థిక మంత్రులు ఒక బ్రీఫ్‌కేస్‌తో పార్లమెంట్‌లో అడుగుపెడతారు. ఇందులోనే బడ్జెట్ కాగితాలు ఉంటాయి. అయితే ఈసారి నిర్మలా సీతారామన్ ఈ ఆనవాయితీని బ్రేక్ చేశారు
1970 నుంచి ఆర్థిక మంత్రులు బడ్జెట్‌ పత్రాలను గోధుమ వర్ణ సూట్‌కేసులో పార్లమెంట్‌కు తీసుకువస్తే.. అయితే ఈసారి ఆర్థికశాఖ కార్యాలయం నుంచి పార్లమెంట్‌కు బయల్దేరిన నిర్మలా సీతారామన్‌ చేతిలో బ్రీఫ్ కేసు కాకుండా ఎర్రటి వస్త్రంతో చుట్టిన పార్శిల్‌ లాంటిది కనిపించింది. దీనిపై రాజముద్ర కూడా ఉంది. సంప్రదాయాన్ని పక్కనబెట్టి ఎర్రటి బ్యాగ్‌లో బడ్జెట్ పత్రాలు తీసుకొస్తున్నారు నిర్మలా సీతారామన్‌.
ఇకపోతే ఫ్రెంచ్‌ పదం బుగెటి నుంచి బడ్జెట్‌ అనే పదం వాడుకలోకి వచ్చింది. బుగెటి అంటే బ్రీఫ్‌కేస్‌ అని అర్థం వస్తుంది. నిర్మలా సీతారామన్ బడ్జెట్ ప్రసంగం పార్లమెంట్‌లో 11 గంటలకు ప్రారంభమౌతుంది.
నిర్మలా సీతారామన్ బ్రీఫ్‌కేస్ మార్పుపై ప్రధాన ఆర్థిక సలహాదారు కృష్ణమూర్తి సుబ్రమణియన్ స్పందిస్తూ.. ‘ఇది భారతీయ సంప్రదాయంలో ఉంది. పాశ్చాత్య ఆలోచనా బానిసత్వం నుండి మన నిష్క్రమణకు ఇది ప్రతీక. ఇది బడ్జెట్ కాదు, బాహి ఖాటా (లెడ్జర్)’ అని తెలిపారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.